**DĖL ROKIŠKIO RAJONO SAVIVALDYBĖS TARYBOS 2013 M. LIEPOS 26 D. SPRENDIMO NR. TS-9.194 „DĖL ENERGINIO EFEKTYVUMO DIDINIMO ROKIŠKIO RAJONO DAUGIABUČIUOSE NAMUOSE PROGRAMOS PATVIRTINIMO” PROGRAMOS PRIEDO PAPILDYMO**

2018 m. balandžio 27 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 40 punktu, 18 straipsnio 1 dalimi, 2016 m. birželio 7 d. pasirašyta projekto „Partnerystės dėl projekto „Daugiabučių namų ir savivaldybių viešųjų pastatų modernizavimo skatinimas” įgyvendinimo ir bendradarbiavimo rengiant daugiabučių namų investicijų planus bei savivaldybės viešojo pastato investicijų projektą sutartimi Nr. B7-1.1-2016-27/MS-3, atsižvelgdama į 2013 m. liepos 26 d. Rokiškio rajono savivaldybės tarybos sprendimą Nr. TS-9.194 „Energinio efektyvumo didinimo daugiabučiuose namuose programos patvirtinimo”, į 2016 m. gruodžio 28 d. Rokiškio rajono savivaldybės tarybos sprendimą Nr.TS-212 “Dėl Rokiškio rajono savivaldybės tarybos 2013 m. liepos 26 d. sprendimo NR. TS-9.194 “Dėl energinio efektyvumo didinimo Rokiškio rajono daugiabučiuose namuose programos patvirtinimo” priedo papildymo” ir gavus namų, esančių Vilties g. 12, Taikos g. 13, Algirdo g. 6, Vilniaus g. 6, Vytauto g. 22 ir Kauno g. 9, savininkų sutikimus, Rokiškio rajono savivaldybės taryba n u s p r e n d ž i a:

1. Papildyti programos „Rokiškio rajono energinio efektyvumo didinimo Rokiškio rajono daugiabučiuose namuose programa” priedą „Rokiškio rajono savivaldybės renovuojamų daugiabučių namų sąrašas” 20, 21, 22, 23, 24, 25 punktais (priedas).

1. Skelbti apie šį sprendimą vietos spaudoje, visą sprendimą - Savivaldybės interneto svetainėje.

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras Antanas Vagonis

Vida Paukstienė

**AIŠKINAMASIS RAŠTAS** **PRIE SPRENDIMO „DĖL ROKIŠKIO RAJONO SAVIVALDYBĖS TARYBOS 2013 M. LIEPOS 26 D. SPRENDIMO NR. TS - 9.194 „DĖL ENERGINIO EFEKTYVUMO DIDINIMO ROKIŠKIO RAJONO DAUGIABUČIUOSE NAMUOSE PROGRAMOS PATVIRTINIMO” PROGRAMOS PRIEDO PAPILDYMO“**

2018 m. balandžio 27 d.

Rokiškis

**Parengto projekto tikslai ir uždaviniai.**

Šiuo sprendimo projektu siūloma Rokiškio rajono savivaldybės tarybai 2018 m. balandžio 27 d. posėdyje svarstyti klausimą „Dėl Rokiškio rajono savivaldybės tarybos 2013 m. liepos 26 d. sprendimo Nr. TS - 9.194 „Dėl energinio efektyvumo didinimo Rokiškio rajono daugiabučiuose namuose programos patvirtinimo” programos priedo papildymo“. Tikslas – papildyti ir pasitvirtinti daugiabučių namų energinio efektyvumo didinimo Rokiškio rajono daugiabučiuose namuose programos priedą.

**Šiuo metu esantis teisinis reglamentavimas.**

Lietuvos Respublikos vietos savivaldos įstatymas (16 straipsnio 2 dalies 40 punktas, 18 straipsnio 1 dalis), 2016 m. birželio 7 d. pasirašyta projekto „Partnerystės dėl projekto „Daugiabučių namų ir savivaldybių viešųjų pastatų modernizavimo skatinimas” įgyvendinimo ir bendradarbiavimo rengiant daugiabučių namų investicijų planus bei savivaldybės viešojo pastato investicijų projekto sutartis Nr. B7-1.1-2016-27/MS-3, 2013 m. liepos 26 d. Rokiškio rajono savivaldybės tarybos sprendimas Nr. TS-9.194 „Energinio efektyvumo didinimo daugiabučiuose namuose programos patvirtinimo”, 2016 m. gruodžio 28 d. Rokiškio rajono savivaldybės tarybos sprendimą Nr.TS-212 “Dėl Rokiškio rajono savivaldybės tarybos 2013 m. liepos 26 d. sprendimas NR. TS-9.194 “Dėl energinio efektyvumo didinimo Rokiškio rajono daugiabučiuose namuose programos patvirtinimo” priedo papildymo” ir gauti daugiabučių namų, esančių Vilties g. 12, Taikos g. 13, Algirdo g. 6, Vilniaus g. 6, Vytauto g. 22 ir Kauno g. 9, savininkų sutikimai.

**Sprendimo esmė.**

Įgyvendinti Europos regioninės plėtros fondo lėšomis finansuojamą projektą „Daugiabučių namų ir savivaldybių viešųjų pastatų modernizavimo skatinimas“ pagal 2014-2020 metų Europos Sąjungos fondų investicijų veiksmų programos prioriteto įgyvendinimo priemonę Nr. 04.3.1-APVA-V-003 „Daugiabučių namų ir savivaldybių viešųjų pastatų modernizavimo skatinimas“ ir modernizuoti devynis atrinktus daugiabučius namus.

Užtikrinti efektyvų būstų naudojimą, priežiūrą, atnaujinti inžinerinę techninę įrangą, modernizavimą ir racionalų energijos išteklių vartojimą.

Numatyti, kad šiluminės energijos santykinės sąnaudos, skaičiuojamos būsto naudingo ploto vienetui, sumažėtų iki 30 procentų.

**Galimos pasekmės, priėmus siūlomą tarybos sprendimo projektą**:

**teigiamos** – modernizuoti devyni daugiabučiai namai, sumažėjusios šiluminės energijos santykinės sąnaudos.

**neigiamos** – nėra.

**Kokia sprendimo nauda Rokiškio rajono gyventojams.**

Rokiškio rajono gyventojai turės mažesnes šilumos sąnaudas ir mokės mažesnius mokesčius už butų šildymą.

**Finansavimo šaltiniai ir lėšų poreikis**. Europos regioninės plėtros fondo lėšos ir namų savininkų lėšos.

**Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

**Antikorupcinis vertinimas. T**eisės akte nenumatoma reguliuoti visuomeninių santykių, susijusių su LR Korupcijos prevencijos įstatymo 8 str. 1 d. numatytais veiksniais, todėl teisės aktas nevertintinas antikorupciniu požiūriu.

Statybos ir infrastruktūros plėtros skyriaus vedėja Vida Paukštienė \